Marco Reus

Marco Reus (sündinud 31. mail 1989 Dortmundis) on Saksamaa jalgpallur. Ta mängib Saksamaa klubis Dortmundi Borussia ründava poolkaitsjana. Saksamaa jalgpallikoondisse kuulub Reus 2011. aastast.

Aastatel 2009–2012 mängis Marco Reus Mönchengladbachi Borussias. Bundesliga hooajal 2011–2012 lõi ta 18 väravat ja andis 8 resultatiivset söötu, aidates klubil jõuda UEFA Meistrite Liiga eelringini.

Suvel 2012 asus Reus Dortmundi Borussiasse, mille jalgpalliakadeemias ta mängis aastatel 1996–2006.

Aastatel 2012 ja 2019 on ta valitud Saksamaa aasta jalgpalluriks.

 Koondisekarjäär 
Debüüdi Saksamaa rahvuskoondises tegi Reus 7. oktoobril 2011 mängus Türgi vastu. Esimese värava lõi ta rahvuskoondises 27. mail 2012 sõprusmängus Šveitsi vastu."Hat-trick by Eren Derdiyok sets up shock Switzerland win over Germany". The Guardian. 27.5.2012. Vaadatud 29.5.2017

Ta kuulus Saksamaa koondisse 2012. aasta Euroopa meistrivõistlustel Ukrainas ja Poolas. 22. juunil toimunud veerandfinaalimängus lõi ta värava Kreekale."Germany 4–2 Greece". BBC Sport. 22.5.2012. Vaadatud 29.5.2017 Poolfinaalis kaotati Itaaliale ning jäädi jagama 3.–4. kohta.

2014. aasta maailmameistrivõistlustest ja 2016. aasta Euroopa meistrivõistlustest jäi ta vigastuste tõttu eemale.

2018. aasta maailmameistrivõistluste teises alagrupimängus lõi ta värava Rootsi vastu."Saksamaa murdis dramaatilisel moel viienda lisaminuti väravast Rootsi". sport.err.ee. 24.6.2018. Vaadatud 24.6.2018

 Saavutused 
Dortmundi Borussia
DFB-Pokal: 2016–17
DFL-Supercup: 2013, 2014, 2019

 Viited 

 Välislingid 

 Ametlik koduleht

Kategooria:Saksamaa jalgpallurid
Kategooria:Mönchengladbachi Borussia mängijad
Kategooria:Dortmundi Borussia mängijad
Kategooria:Bundesliga mängijad
Kategooria:Sündinud 1989